Source: http://legislatie.just.ro/Public/DetaliiDocument/188890
Timestamp: 2020-04-06 11:36:19+00:00
Document Index: 3536391

Matched Legal Cases: ['HOTĂRÂRE nr. 11', 'Articolul 1', 'Articolul 2', 'Articolul 2', 'Articolul 3', 'Articolul 3', 'Articolul 3', 'Articolul 3', 'Articolul 3', 'Articolul 4', 'Articolul 4', 'Articolul 5', 'Articolul 5', 'Articolul 5', 'Articolul 5', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 33']

HOTARARE (A) 11 09/01/2013 - Portal Legislativ
privind organizarea şi funcţionarea Ministerului Tineretului şi Sportului
PRIM-MINISTRUVICTOR-VIOREL PONTAContrasemnează:Nicolae BănicioiuMinistrul muncii, familiei,protecţiei sociale şi persoanelor vârstnice,Mariana CâmpeanuMinistrul educaţiei naţionale,Remus PricopieMinistrul delegat pentru învăţământ superior,cercetare ştiinţifică şi dezvoltare tehnologică,Mihnea Cosmin CostoiuMinistrul fondurilor europene,Eugen Orlando TeodoroviciViceprim-ministru, ministrul finanţelor publice,Daniel ChiţoiuMinistrul delegat pentru buget,Liviu Voinea
HOTĂRÂRE nr. 11 din 9 ianuarie 2013privind organizarea şi funcţionarea Ministerului Tineretului şi Sportului
Publicat în MONITORUL OFICIAL nr. 42 din 19 ianuarie 2013
În temeiul art. 108 din Constituţia României, republicată, al art. 40 alin. (1) din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, şi al art. 26 alin. (1) din Ordonanţa de urgenţă a Guvernului nr. 96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative,Guvernul României adoptă prezenta hotărâre. + Capitolul I Dispoziţii generale + Articolul 1(1) Ministerul Tineretului şi Sportului se organizează şi funcţionează ca organ de specialitate al administraţiei publice centrale, cu personalitate juridică, în subordinea Guvernului, având rol de sinteză şi de coordonare a aplicării strategiei şi politicilor Guvernului în domeniile tineretului şi sportului.(2) Ministerul Tineretului şi Sportului are sediul principal în municipiul Bucureşti, str. Vasile Conta nr. 16, sectorul 2, şi îşi desfăşoară o parte din activitatea specifică şi în str. Eremia Grigorescu nr. 26, sectorul 1. + Capitolul II Principalele atribuţii ale Ministerului Tineretului şi Sportului + Articolul 2(1) În îndeplinirea rolului şi a obiectivelor sale generale, Ministerul Tineretului şi Sportului exercită următoarele atribuţii cu caracter general:a) asigură elaborarea strategiei de punere în aplicare a Programului de guvernare în domeniile tineretului şi sportului; fundamentează şi propune Guvernului politici în domeniile tineretului şi sportului; ... b) iniţiază, elaborează ori, după caz, avizează proiecte de acte normative, în vederea realizării obiectivelor strategice şi a politicilor în domeniile tineretului şi sportului; ... c) asigură administrarea bunurilor proprietate publică şi/sau privată a statului încredinţate, potrivit prevederilor legale pentru desfăşurarea activităţii aferente domeniilor de tineret şi sport, prin unităţile din subordine; ... d) asigură, în numele statului român, în condiţiile legii, reprezentarea pe plan intern şi internaţional în domeniile tineretului şi sportului; ... e) asigură urmărirea aplicării şi controlul respectării legilor şi a celorlalte acte normative din domeniile tineretului şi sportului; ... f) colaborează cu celelalte ministere şi organe de specialitate ale administraţiei publice centrale, cu autorităţile administraţiei publice locale, cu alte instituţii publice şi persoane juridice de drept public sau privat, române ori străine; ... g) asigură aplicarea acordurilor internaţionale în domeniile sale de activitate, precum şi promovarea de noi acorduri. ... h) îndeplineşte obligaţiile ce revin României în calitate de stat membru al Uniunii Europene în domeniile sale de competenţă şi participă la procesul de elaborare a politicilor şi documentelor europene în domeniul tineretului şi sportului. (la 23-05-2017, Alineatul (1) din Articolul 2 , Capitolul II a fost completat de Punctul 1, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... (2) Ministerul Tineretului şi Sportului îndeplineşte orice alte atribuţii stabilite prin lege sau prin alte acte normative privind politicile în domeniile tineretului şi sportului. + Articolul 3(1) În îndeplinirea rolului şi a obiectivelor sale în domeniul activităţii de tineret, Ministerul Tineretului şi Sportului are următoarele atribuţii specifice:a) aplică politica guvernamentală pentru tineret; ... b) fundamentează şi elaborează studii şi cercetări, analize şi prognoze privind problemele tineretului, în colaborare cu persoane juridice ori fizice autorizate; ... c) colaborează şi sprijină structurile de şi pentru tineret, legal constituite, în vederea atingerii obiectivelor cuprinse în programele sale; ... d) elaborează programe proprii şi în parteneriat pentru finanţarea proiectelor şi activităţilor pentru tineret şi studenţi; (la 23-05-2017, Litera d) din Alineatul (1) , Articolul 3 , Capitolul II a fost modificată de Punctul 2, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... e) coordonează şi avizează desfăşurarea activităţilor din bazele proprii; (la 23-05-2017, Litera e) din Alineatul (1) , Articolul 3 , Capitolul II a fost modificată de Punctul 2, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... f) stabileşte contacte la nivel internaţional cu instituţii şi organisme similare; ... g) organizează activităţi de profil cu caracter naţional şi internaţional, asigurându-se în acest fel participarea directă şi pe bază de reciprocitate la manifestări similare peste hotare; ... h) înfiinţează centre de tineret în condiţiile legii; (la 23-05-2017, Litera h) din Alineatul (1) , Articolul 3 , Capitolul II a fost modificată de Punctul 2, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... i) colaborează direct sau prin structurile specializate din subordinea sa cu autorităţile publice centrale în domeniul educaţiei, cercetării, dezvoltării regionale, precum şi cu alte asemenea autorităţi, în domenii de interes comun; ... j) avizează proiectele de acte normative iniţiate de alte instituţii în domeniul tineretului; ... k) fundamentează şi elaborează studii şi cercetări, analize şi prognoze privind problematica studenţească; ... l) elaborează şi implementează planul de reabilitare şi de extindere a centrelor de agrement; ... m) asigură organizarea şi administrarea centrelor de agrement; ... n) elaborează regulamentul de organizare şi funcţionare al centrelor de agrement şi metodologia privind repartizarea locurilor în taberele studenţeşti; ... o) elaborează şi implementează planul de extindere şi dezvoltare a reţelei caselor de cultură ale studenţilor; ... p) coordonează şi monitorizează buna desfăşurare a activităţilor specifice caselor de cultură ale studenţilor şi ale Complexului Cultural-Sportiv Studenţesc "Tei" din Bucureşti; ... q) elaborează şi derulează proiecte şi programe naţionale şi internaţionale în interesul studenţilor; ... r) acordă asistenţă de specialitate studenţilor şi structurilor asociative studenţeşti în vederea elaborării unor proiecte şi programe care au obiective privind impulsionarea participării studenţilor, sub diversele ei forme, inclusiv prin implicarea acestora în actul decizional, stimularea creativităţii studenţilor, promovarea mobilităţii studenţilor în spaţiul european şi atenuarea impactului factorilor de risc care conduc la marginalizare şi excludere socială; ... s) sprijină formarea, pregătirea şi perfecţionarea profesională a studenţilor şi a tinerilor; ... ş) editează, produce şi difuzează materiale de specialitate, cuprinzând informaţii utile tinerilor, precum şi instituţiilor şi structurilor asociative studenţeşti implicate în activitatea de tineret; ... t) organizează direct sau prin unităţile din subordine activităţi de agrement, tabere naţionale, tabere de odihnă, tabere sociale, tabere tematice pentru copii, studenţi şi tineri, precum şi tabere pentru persoane cu handicap şi tabere pentru olimpici;------------Lit. t) a alin. (1) al art. 3 a fost modificată de pct. 1 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013. ... ţ) acreditează în vederea colaborării persoanele juridice sau persoane fizice autorizate pentru organizarea programului de tabere; (la 23-05-2017, Litera ţ) din Alineatul (1) , Articolul 3 , Capitolul II a fost modificată de Punctul 2, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... u) organizează evenimente în vederea promovării programelor de tineret. ... (1^1) Activitatea de acreditare prevăzută la alin. (1) lit. ţ) se va realiza de o comisie constituită la nivelul Ministerului Tineretului şi Sportului prin ordin al ministrului tineretului şi sportului.------------Alin. (1^1) al art. 3 a fost introdus de pct. 2 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013.(1^2) Din comisia prevăzută la alin. (1) lit. ţ) vor putea face parte atât salariaţi din cadrul Ministerului Tineretului şi Sportului, cât şi salariaţi din cadrul structurilor din subordine.------------Alin. (1^2) al art. 3 a fost introdus de pct. 2 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013.(2) Finanţarea acţiunilor de tineret se poate face din veniturile realizate prin derularea de programe şi acţiuni specifice, din donaţii şi sponsorizări, precum şi din fondurile alocate de la bugetul de stat în acest scop, potrivit reglementărilor legale în vigoare. + Articolul 4În îndeplinirea rolului şi a obiectivelor sale în domeniul absorbţiei fondurilor europene şi internaţionale, Ministerul Tineretului şi Sportului are următoarele atribuţii specifice:a) asigură absorbţia fondurilor europene în domeniul tineretului şi sportului; ... b) accesează fonduri structurale şi de investiţii europene destinate susţinerii politicilor de coeziune în domeniul tineretului şi sportului, cu respectarea metodologiei specifice, în calitate de gestionar, beneficiar sau partener; ... c) gestionează fonduri publice şi fonduri atrase de la organisme finanţatoare interne sau internaţionale, pe care le alocă susţinerii iniţiativelor tinerilor şi ale structurilor neguvernamentale de şi pentru tineret, conform legislaţiei specifice; ... d) conlucrează cu Agenţia Naţională pentru Programe Comunitare în Domeniul Educaţiei şi Formării Profesionale, în vederea realizării obiectivelor din domeniile tineretului şi sportului în cadrul programului Erasmus +. ... (la 23-05-2017, Articolul 4 din Capitolul II a fost modificat de Punctul 3, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) + Articolul 5(1) În îndeplinirea rolului şi a obiectivelor sale în domeniul sportului, Ministerul Tineretului şi Sportului îndeplineşte atribuţiile prevăzute la art. 18 din Legea educaţiei fizice şi sportului nr. 69/2000, cu modificările şi completările ulterioare.(2) Pe lângă atribuţiile prevăzute la alin. (1), Ministerul Tineretului şi Sportului îndeplineşte şi următoarele atribuţii:a) organizează şi susţine activităţi sportive şi evenimente în vederea promovării programelor de sport; (la 23-05-2017, Litera a) din Alineatul (2) , Articolul 5 , Capitolul II a fost modificată de Punctul 4, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... b) recunoaşte existenţa şi practicarea oficială a unei noi ramuri de sport pe teritoriul României; ... c) asigură implementarea politicilor Guvernului şi ale Uniunii Europene cu privire la dezvoltarea durabilă şi armonioasă a copiilor şi tinerilor; ... d) elaborează şi implementează strategia naţională de sport şi educaţie fizică; (la 23-05-2017, Litera d) din Alineatul (2) , Articolul 5 , Capitolul II a fost modificată de Punctul 4, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... e) gestionează fonduri publice şi fonduri atrase, interne sau internaţionale, pe care le alocă susţinerii proiectelor de dezvoltare a structurilor sportive şi a organismelor neguvernamentale cu activitate de şi pentru sport; (la 23-05-2017, Litera e) din Alineatul (2) , Articolul 5 , Capitolul II a fost modificată de Punctul 4, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... f) stabileşte politicile şi strategiile naţionale în conformitate cu normele Uniunii Europene în domeniul sportului, pe acţiuni, măsuri de monitorizare şi evaluare a impactului proiectelor care vor fi utilizate de structurile sportive reprezentative. (la 23-05-2017, Litera f) din Alineatul (2) , Articolul 5 , Capitolul II a fost modificată de Punctul 4, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) ... + Capitolul III Structura organizatorică şi conducerea Ministerului Tineretului şi Sportului + Articolul 6(1) Structura organizatorică a Ministerului Tineretului şi Sportului este prevăzută în anexa nr. 1.(2) În cadrul structurii organizatorice prevăzute la alin. (1), prin ordin al ministrului tineretului şi sportului se pot organiza servicii, birouri, compartimente sau colective temporare, potrivit legii, cu încadrarea în numărul maxim de posturi aprobat.(3) Personalul Ministerului Tineretului şi Sportului este compus din demnitari şi înalţi funcţionari publici, funcţionari publici cu funcţii publice generale sau specifice, şi din personal contractual.(4) În cadrul Ministerului Tineretului şi Sportului şi al unităţilor subordonate se pot înfiinţa unităţi de management pentru implementarea proiectelor cu finanţare nerambursabilă, conduse de către un şef de birou, conform legislaţiei în vigoare, cu încadrarea în numărul maxim de posturi aprobat.(5) Structura organizatorică, numărul de posturi şi regulamentul de organizare şi funcţionare ale unităţilor de management se stabilesc prin ordin al ministrului tineretului şi sportului.(6) Ministrul tineretului şi sportului numeşte personalul unităţilor de management, în condiţiile legii, şi stabileşte competenţele şefului de birou. + Articolul 7(1) Numărul maxim de posturi pentru aparatul propriu al Ministerului Tineretului şi Sportului este de 171, exclusiv demnitarii şi posturile aferente cabinetului ministrului.------------Alin. (1) al art. 7 a fost modificat de pct. 3 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013.(2) Numărul de posturi necesar pentru fiecare compartiment din structura organizatorică prevăzută în anexa nr. 1 se stabileşte prin ordin al ministrului tineretului şi sportului, în condiţiile legii.(3) Atribuţiile compartimentelor din cadrul aparatului propriu al Ministerului Tineretului şi Sportului se stabilesc în conformitate cu structura organizatorică prevăzută în anexa nr. 1, prin regulamentul de organizare şi funcţionare aprobat prin ordin al ministrului tineretului şi sportului.(4) Atribuţiile, sarcinile şi răspunderile personalului se stabilesc prin fişa postului, potrivit legii.(5) Statul de funcţii pentru aparatul propriu al Ministerului Tineretului şi Sportului se aprobă prin ordin al ministrului tineretului şi sportului.(6) Încadrarea şi salarizarea personalului se fac potrivit prevederilor legale. + Articolul 8(1) Conducerea Ministerului Tineretului şi Sportului este exercitată de către ministru.(2) Ministrul tineretului şi sportului îndeplineşte, potrivit legii, funcţia de ordonator principal de credite.(3) În exercitarea atribuţiilor prevăzute de lege, ministrul tineretului şi sportului reprezintă ministerul în raporturile cu celelalte autorităţi publice, cu alte persoane juridice, cu persoane fizice, precum şi cu organisme şi organizaţii din ţară şi din străinătate.(4) În exercitarea atribuţiilor sale, ministrul tineretului şi sportului emite ordine şi instrucţiuni. + Articolul 9(1) Ministrul tineretului şi sportului îndeplineşte, în domeniul de activitate al ministerului, atribuţiile generale prevăzute de Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare.(2) Ministrul tineretului şi sportului îndeplineşte şi alte atribuţii specifice, stabilite prin alte acte normative.(3) Ministrul tineretului şi sportului numeşte şi eliberează din funcţie, în condiţiile legii, personalul din cadrul aparatului propriu al ministerului. + Articolul 10(1) Ministrul tineretului şi sportului este ajutat în activitatea de conducere de 2 secretari de stat şi 2 subsecretari de stat numiţi prin decizie a prim-ministrului.------------Alin. (1) al art. 10 a fost modificat de pct. 4 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013.(2) Funcţiile de ministru, secretar de stat şi subsecretar de stat sunt funcţii de demnitate publică, potrivit legii.(3) Secretarii de stat şi subsecretarul de stat îndeplinesc atribuţiile stabilite prin ordin al ministrului tineretului şi sportului. + Articolul 11(1) Ministerul Tineretului şi Sportului are un secretar general şi doi secretari generali adjuncţi, înalţi funcţionari publici, numiţi în condiţiile legii.(2) Secretarul general şi secretarii generali adjuncţi îndeplinesc atribuţiile prevăzute de Legea nr. 90/2001, cu modificările şi completările ulterioare, de regulamentul de organizare şi funcţionare al ministerului şi coordonează activităţile delegate prin ordin al ministrului tineretului şi sportului, acţionând pentru ducerea la îndeplinire a acestora. (la 23-05-2017, Articolul 11 din Capitolul III a fost modificat de Punctul 5, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) + Articolul 12(1) Pe lângă ministrul tineretului şi sportului funcţionează, ca organ consultativ, Consiliul Naţional pentru Tineret şi Consiliul Naţional pentru Sport. Componenţa şi regulamentul de organizare şi funcţionare ale Consiliului Naţional pentru Tineret şi ale Consiliului Naţional pentru Sport se aprobă prin ordin al ministrului tineretului şi sportului.(2) Consiliul Naţional pentru Tineret şi Consiliul Naţional pentru Sport se întrunesc, la cererea ministrului tineretului şi sportului, pentru dezbaterea unor probleme privind activitatea specifică. + Articolul 13(1) Pe lângă ministrul tineretului şi sportului funcţionează, ca organ consultativ, Colegiul ministerului. Componenţa şi regulamentul de organizare şi funcţionare ale Colegiul ministerului se aprobă prin ordin al ministrului tineretului şi sportului.(2) Colegiul ministerului se întruneşte, la cererea ministrului tineretului şi sportului, pentru dezbaterea unor probleme privind activitatea specifică.(3) Ministrul tineretului şi sportului este preşedintele Colegiului ministerului. În lipsa acestuia, atribuţiile preşedintelui se exercită de unul dintre secretarii de stat, desemnat de ministrul tineretului şi sportului. + Articolul 14La nivelul Ministerului Tineretului şi Sportului pot funcţiona şi alte consilii consultative pe probleme de tineret şi sport. Înfiinţarea, desfiinţarea, competenţele şi componenţa acestor consilii se stabilesc prin ordin al ministrului tineretului şi sportului. + Articolul 15Prin ordin, ministrul tineretului şi sportului poate delega unele dintre atribuţiile sale secretarilor de stat, subsecretarului de stat sau altei persoane desemnate de acesta, în condiţiile legii. + Articolul 16Conducătorii instituţiilor publice aflate în subordinea Ministerului Tineretului şi Sportului sunt numiţi şi eliberaţi din funcţie de către ministrul tineretului şi sportului, cu respectarea condiţiilor legale. + Capitolul IV Unităţile care funcţionează în subordinea Ministerului Tineretului şi Sportului + Articolul 17(1) Unităţile care funcţionează în subordinea Ministerului Tineretului şi Sportului şi sursele de finanţare ale acestora sunt prevăzute în anexa nr. 2.(2) Numărul maxim de posturi pentru unităţile subordonate ministerului este de 3.167.------------Alin. (2) al art. 17 a fost modificat de pct. 5 al art. I din HOTĂRÂREA nr. 576 din 30 iulie 2013, publicată în MONITORUL OFICIAL nr. 503 din 9 august 2013.(3) Repartizarea numărului maxim de posturi, structura organizatorică şi statele de funcţii pentru instituţiile din subordinea Ministerului Tineretului şi Sportului, prevăzute în anexa nr. 2, se aprobă prin ordin al ministrului tineretului şi sportului.(4) Atribuţiile, sarcinile şi răspunderile instituţiilor subordonate Ministerului Tineretului şi Sportului, prevăzute în anexa nr. 2, se stabilesc prin regulamentul-cadru de organizare şi funcţionare, aprobat prin ordin al ministrului tineretului şi sportului. În termen de 30 de zile calendaristice de la data comunicării regulamentului-cadru, conducătorii unităţilor subordonate au obligaţia de a elabora şi adopta propriul regulament de organizare şi funcţionare, în condiţiile şi limitele stabilite de regulamentul-cadru. + Articolul 18(1) Direcţiile judeţene pentru sport şi tineret, respectiv Direcţia pentru Sport şi Tineret a Municipiului Bucureşti, se organizează şi funcţionează ca servicii publice deconcentrate ale Ministerului Tineretului şi Sportului, cu personalitate juridică.(2) Direcţiile judeţene pentru sport şi tineret, respectiv Direcţia pentru Sport şi Tineret a Municipiului Bucureşti sunt finanţate din venituri proprii şi subvenţii acordate de la bugetul de stat. + Articolul 19Direcţiile judeţene pentru sport şi tineret, respectiv Direcţia pentru Sport şi Tineret a Municipiului Bucureşti, îndeplinesc atribuţiile prevăzute de Hotărârea Guvernului nr. 776/2010 privind organizarea şi funcţionarea direcţiilor judeţene pentru sport şi tineret, respectiv a Direcţiei pentru Sport şi Tineret a Municipiului Bucureşti, precum şi alte atribuţii stabilite prin acte normative specifice activităţii de tineret şi sport. + Articolul 20Casele de cultură ale studenţilor şi Complexul Cultural-Sportiv Studenţesc "Tei" sunt instituţii publice ale Ministerului Tineretului şi Sportului şi îndeplinesc atribuţiile prevăzute de Hotărârea Guvernului nr. 801/2004 privind organizarea şi funcţionarea caselor de cultură ale studenţilor şi a Complexului Cultural-Sportiv Studenţesc "Tei". + Articolul 21Cluburile sportive, persoane juridice de drept public ale Ministerului Tineretului şi Sportului, sunt instituţii publice, care au ca obiect de activitate:a) realizarea performanţelor sportive, selecţia, pregătirea şi participarea la competiţii sportive interne şi internaţionale; ... b) promovarea spiritului de fairplay, combaterea şi prevenirea violenţei şi dopajului în activitatea sportivă; ... c) promovarea uneia sau mai multor discipline sportive; ... d) administrarea bazei materiale sportive proprii; ... e) organizarea de competiţii sportive în conformitate cu statutele şi regulamentele federaţiilor sportive naţionale; ... f) alte activităţi în vederea realizării scopului şi obiectului de activitate, în conformitate cu prevederile legale. ... + Articolul 22Complexele sportive naţionale sunt instituţii publice, cu personalitate juridică în subordinea Ministerului Tineretului şi Sportului. Obiectul de activitate al acestora constă în administrarea bazelor sportive de interes naţional şi internaţional, destinate cu prioritate pregătirii loturilor naţionale şi olimpice, precum şi organizării competiţiilor sportive la nivel naţional şi internaţional. + Articolul 23Centrul Naţional de Formare şi Perfecţionare a Antrenorilor este instituţie publică, cu personalitate juridică, în subordinea Ministerului Tineretului şi Sportului, cu sediul în municipiul Bucureşti, bd. Basarabia nr. 37-39, sectorul 2, şi are ca obiect de activitate formarea, promovarea şi perfecţionarea antrenorilor şi a altor specialişti din domeniul sportului, în conformitate cu Statutul antrenorului şi cu celelalte dispoziţii legale în vigoare. + Articolul 24Institutul Naţional de Cercetare pentru Sport, instituţie publică cu personalitate juridică, în subordinea Ministerului Tineretului şi Sportului, cu sediul în municipiul Bucureşti, bd. Basarabia nr. 37-39, sectorul 2, se organizează şi funcţionează potrivit dispoziţiilor legale în vigoare. + Articolul 25Muzeul Sportului este instituţie publică cu personalitate juridică, în subordinea Ministerului Tineretului şi Sportului, cu sediul în municipiul Bucureşti, Bulevardul Mărăşti nr. 20 A, sectorul 1, şi are ca obiect de activitate achiziţionarea, conservarea, cercetarea şi expunerea colecţiilor de bunuri din domeniul educaţiei fizice şi sportului. + Articolul 26(1) Ministerul Tineretului şi Sportului şi toate unităţile aflate în subordinea acestuia pot închiria bunurile imobile pentru necesităţi proprii şi pot închiria, la rândul lor, bunurile imobile unor operatori economici sau pot da în folosinţa gratuită a altor instituţii de utilitate publică spaţii situate în imobilele proprietate publică sau privată a statului, în care îşi desfăşoară activitatea şi pe care le administrează, în condiţiile legii, cu păstrarea destinaţiei acestora.(2) Închirierea bunurilor imobile se va face potrivit unei proceduri stabilite prin ordin al ministrului tineretului şi sportului, în condiţiile legii.(3) Veniturile rezultate din închirierea bunurilor prevăzute la alin. (1), respectiv veniturile realizate din închirieri de către instituţiile subordonate se vor reţine şi gestiona conform prevederilor legale în vigoare; aceste venituri pot fi utilizate şi pentru modernizarea imobilelor respective, conform actelor normative în vigoare.(4) Ministerul Tineretului şi Sportului iniţiază acte normative în condiţiile legii, prin care pot fi date în folosinţă gratuită imobile din domeniul public al statului şi în administrarea Ministerului Tineretului şi Sportului, către federaţiile sportive naţionale şi organizaţiilor neguvernamentale de utilitate publică cu activitate în domeniul tineretului sau sportului, la solicitarea fundamentată a acestora, cu plata de către acestea a cheltuielilor cote-părţi comune, respectiv cu păstrarea destinaţiei imobilului. (la 23-05-2017, Articolul 26 din Capitolul IV a fost completat de Punctul 6, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) + Capitolul V Dispoziţii finale + Articolul 27Ministerul Tineretului şi Sportului are în dotare un parc auto, potrivit dispoziţiilor legale. + Articolul 28Achiziţiile publice din veniturile proprii Ministerului Tineretului şi Sportului care fac obiectul de activitate al Ministerului Tineretului şi Sportului se realizează cu respectarea prevederilor legale în vigoare de către aparatul central, prin direcţiile de specialitate. + Articolul 29Încadrarea în numărul maxim de posturi aprobat şi în noua structură organizatorică se aprobă prin ordin al ministrului tineretului şi sportului în termen de maximum 45 de zile de la data intrării în vigoare a prezentei hotărâri, cu respectarea dispoziţiilor legale şi a regimului juridic aplicabil fiecărei categorii de personal. + Articolul 30Ministerul Tineretului şi Sportului va prelua toate drepturile şi obligaţiile Autorităţii Naţionale pentru Sport şi Tineret, inclusiv personalul, cu menţinerea drepturilor salariale deţinute, şi bunurile mobile şi imobile aflate în administrarea sau, după caz, în proprietatea acesteia, potrivit prevederilor art. 29. + Articolul 31(1) În termen de 30 de zile de la data intrării în vigoare a prezentei hotărâri, prin ordin al ministrului tineretului şi sportului se aprobă Procedura-cadru de închiriere şi concesionare a bazei materiale destinate activităţii de educaţie fizică şi sport şi pentru activitatea de tineret, inclusiv a terenurilor aflate în administrarea Ministerului Tineretului şi Sportului şi pentru aprobarea contractului-cadru de închiriere, în condiţiile legii.(2) În termen de 30 de zile de la data intrării în vigoare a prezentei hotărâri, prin ordin al ministrului tineretului şi sportului se aprobă Procedura-cadru de închiriere a bunurilor imobile din domeniul privat al statului şi din administrarea Ministerului Tineretului şi Sportului şi pentru aprobarea contractului-cadru de închiriere. + Articolul 32La data intrării în vigoare a prezentei hotărâri, Hotărârea Guvernului nr. 141/2010 privind înfiinţarea, organizarea şi funcţionarea Autorităţii Naţionale pentru Sport şi Tineret, cu modificările şi completările ulterioare, se abrogă. + Articolul 33Anexele nr. 1 şi 2 fac parte integrantă din prezenta hotărâre.
Contrasemnează:---------------Ministrul tineretului şi sportului,
Liviu VoineaBucureşti, 9 ianuarie 2013.Nr. 11. + Anexa 1
a Ministerului Tineretului şi Sportului*Font 7* NUMĂR TOTAL DE POSTURI - 171 EXCLUSIV DEMNITARII ŞI CABINETUL MINISTRULUI ┌──────────┐ │ MINISTRU │ └────┬─────┘ │ ┌───────────────────┐ ├────┤ CABINET MINISTRU │ │ └───────────────────┘ ┌──────────────────────────────────┐ │ ┌───────────────────────────────┐ │ CORPUL DE CONTROL AL MINISTRULUI ├─────┼────┤ BIROUL DE AUDIT PUBLIC INTERN │ └──────────────────────────────────┘ │ └───────────────────────────────┘ ┌────────────────────────────────┐ │ ┌────────────────────────────┐ │ COMPARTIMENT COMUNICARE ŞI ├─────┼────┤ COMPARTIMENT RELAŢII │ │ TEHNOLOGIA INFORMAŢIEI │ │ │ INTERNAŢIONALE │ └────────────────────────────────┘ │ └────────────────────────────┘ ┌────────────────────────────────┐ │ ┌────────────────────────────┐ │ UNITATEA DE POLITICI PUBLICE ├─────┼────┤ COMPARTIMENT DOCUMENTE │ │ │ │ │ CLASIFICATE │ └────────────────────────────────┘ │ └────────────────────────────┘ │ ┌-----------------------------------------------------┼-------------------------------------------------------┐ | ┌───────────────┬───────────┬───────────┬───────┼───────────────────────────────┐ | | │ │ │ │ │ │ | | ┌───┴───────┐ ┌─────┴───┐ ┌─────┴───┐ ┌─────┴─────┐ │ ┌──────────┐ ┌─────────┴────────┐ ┌─────────┐ | | │SUBSECRETAR│ │SECRETAR │ │SECRETAR │ │SUBSECRETAR│ │ │ SECRETAR ├──┤ SECRETAR GENERAL ├──┤ SECRETAR│ | | │ DE STAT │ │ DE STAT │ │ DE STAT │ │ DE STAT │ │ │ GENERAL │ └──┬─────────────┬─┘ │ GENERAL │ | | └───────────┘ └─────┬───┘ └─────┬───┘ └───────────┘ │ │ ADJUNCT │ │ │ │ ADJUNCT │ | | │ │ │ └──────────┘ │ │ └─────────┘ | | ┌─────┴───┐ ┌─────┴────┐ │ │ │ | | │ CABINET │ │ CABINET │ │ │ │ | | │ SECRETAR│ │ SECRETAR │ │ │ │ | | │ DE STAT │ │ DE STAT │ │ │ │ | | └─────────┘ └──────────┘ │ │ │ | | │ │ │ | └-----------------------------------------------------┼------------------------┼-------------┼----------------┘ │ │ │ │ │ │ ┌-----------------------------------------------------┼------------------------┼-------------┼----------------┐ | ┌─────────────────────────┬──────────────┴───────┐ │ │ | | │ │ │ │ │ | | ┌─────┴─────────────┐ ┌───────┴────────────┐ │ ┌───────┴───────────┐ │ | | │ DIRECŢIA GENERALĂ │ │ DIRECŢIA GENERALĂ │ │ │ DIRECŢIA GENERALĂ │ │ | | │POLITICI, STRATEGII│ │ POLITICI, STRATEGII│ │ │ JURIDICĂ ŞI │ │ | | │ ŞI PROGRAME ÎN │ │ ŞI ACTIVITĂŢI ÎN │ │ │ PATRIMONIU │ │ | | │DOMENIUL SPORTULUI │ │DOMENIUL TINERETULUI│ │ │ │ │ | | └──┬────────────┬───┘ └────┬───────────┬───┘ │ └───┬────────────┬──┘ └────────┐ | | │ │ │ │ │ │ │ │ | | ┌───────┴──────┐┌────┴──────┐┌────┴─────┐┌────┴──────┐┌─────┴─────┐ ┌───┴──────┐┌────┴──────┐┌─────┴─────┐ | | │ DIRECŢIA ││ DIRECŢIA ││ DIRECŢIA ││ DIRECŢIA ││ BIROUL │ │ DIRECŢIA ││ DIRECŢIA ││ DIRECŢIA │ | | │INFRASTRUCTURĂ││SINTEZĂ ŞI ││ACTIVITĂŢI││PROIECTE ŞI││COORDONARE │ │ JURIDICĂ ││ ACHIZIŢII ││ ECONOMICĂ │ | | │ SPORTIVĂ ││ EVALUARE ││ PENTRU ││ POLITICI ││TERITORIALĂ│ └──────────┘│INVESTIŢII ││ŞI RESURSE │ | | └──────────────┘│ACTIVITATE ││STUDENŢI ││ PENTRU │└─────┬─────┘ │PATRIMONIU ││ UMANE │ | | │ SPORTIVĂ ││ŞI TABERE ││ TINERET │ │ └───────────┘└───────────┘ | | └───────────┘└──────────┘└───────────┘ │ | | ┌──────┴────────┐ | | │ COMPARTIMENT │ | | │PENTRU SPRIJIN │ | | │ PERSOANE CU │ | | │NEVOI SPECIALE │ | | └───────────────┘ | └-------------------------------------------------------------------------------------------------------------┘ (la 23-05-2017, Anexa 1 a fost modificată de Punctul 7, Articolul I din HOTĂRÂREA nr. 322 din 11 mai 2017, publicată în MONITORUL OFICIAL nr. 383 din 23 mai 2017 ) + Anexa 2UNITĂŢILEcare funcţionează în subordinea Ministerului Tineretului şi Sportului ┌──────────────────────────────────────────┬─────────────────────────────────┐ │ Denumirea unităţii │ Sursa de finanţare │ ├──────────────────────────────────────────┼─────────────────────────────────┤ │I. Direcţiile judeţene pentru sport şi │Cu finanţare din venituri proprii│ │tineret, respectiv Direcţia pentru Sport │şi subvenţii de la bugetul de │ │şi Tineret a Municipiului Bucureşti │stat │ ├──────────────────────────────────────────┼─────────────────────────────────┤ │II. Casele de cultură ale studenţilor şi │Cu finanţare din venituri proprii│ │Complexul Cultural Sportiv │şi subvenţii de la bugetul de │ │ │stat │ ├──────────────────────────────────────────┼─────────────────────────────────┤ │III. Cluburi sportive │Cu finanţare din venituri proprii│ │ │şi subvenţii de la bugetul de │ │ │stat │ ├──────────────────────────────────────────┼─────────────────────────────────┤ │1. Clubul Sportiv "Unirea" Alba Iulia │ │ │2. Clubul Sportiv Municipiul Arad │ │ │3. Clubul Sportiv Municipiul Piteşti │ │ │4. Clubul Sportiv "Muscel" Câmpulung │ │ │5. Sport Club Municipal Bacău │ │ │6. Clubul Sportiv Municipal Oneşti │ │ │7. Clubul Sportiv "Crişul" Oradeaung │ │ │8. Clubul Sportiv Municipal Bistriţa │ │ │9. Clubul Sportiv Botoşani │ │ │10. Clubul Sportiv Municipal Braşov │ │ │11. Clubul Sportiv Municipal Brăila │ │ │12. Clubul Sportiv Municipal Buzău │ │ │13. Clubul Sportiv Municipal Reşiţa │ │ │14. Clubul Sportiv Municipal Călăraşi │ │ │15. Clubul Sportiv Municipal Cluj-Napoca │ │ │16. Clubul Sportiv "Farul" Constanţa │ │ │17. Clubul Sportiv Municipal Sfântu │ │ │ Gheorghe │ │ │18. Clubul Sportiv Târgovişte │ │ │19. Clubul Sportiv Municipal Craiova │ │ │20. Clubul Sportiv Municipal "Dunărea" │ │ │ Galaţi │ │ │21. Clubul Sportiv Municipal Giurgiu │ │ │22. Clubul Sportiv "Pandurii" Târgu-Jiu │ │ │23. Sport Club Miercurea-Ciuc │ │ │24. Clubul Sportiv Municipal Iaşi │ │ │25. Clubul Sportiv Municipal Baia Mare │ │ │26. Clubul Sportiv "Mureşul" Târgu-Mureş │ │ │27. Clubul Sportiv "Ceahlăul" Piatra-Neamţ│ │ │28. Clubul Atletic Roman │ │ │29. Clubul Sportiv "Petrolul" Ploieşti │ │ │30. Clubul Sportiv Orăşenesc Sinaia │ │ │31. Clubul Sportiv Satu Mare │ │ │32. Clubul Sportiv Municipal Zalău │ │ │33. Clubul Sportiv Municipal Sibiu │ │ │34. Clubul Sportiv Municipal Suceava │ │ │35. Clubul Sporturilor Tehnico-Aplicative │ │ │ Suceava │ │ │36. Clubul Sportiv "Teleorman" Alexandria │ │ │37. Clubul Sportiv Municipal Timişoara │ │ │38. Clubul Sportiv Municipal "Danubiu" │ │ │ Tulcea │ │ │39. Clubul Sportiv "Viitorul" Vaslui │ │ │40. Clubul Sportiv "Chimia" Râmnicu Vâlcea│ │ │41. Clubul Sportiv "Unirea" Focşani │ │ │42. Clubul Sportiv "Olimpia" Bucureşti │ │ │43. Clubul Sportiv Şcolar "Triumf" │ │ │ Bucureşti │ │ │44. Clubul Central de Şah Bucureşti │ │ │45. Clubul Sporturilor Tehnico-Aplicative │ │ │ Bucureşti │ │ │46. Clubul Sportiv Municipal Drobeta-Turnu│ │ │ Severin │ │ │47. Clubul Sporturilor de Iarnă Vatra │ │ │ Dornei │ │ │48. Sport Club Municipal Deva │ │ ├──────────────────────────────────────────┼─────────────────────────────────┤ │IV. Complexele sportive naţionale │Cu finanţare din venituri proprii│ │ │şi subvenţii de la bugetul de │ │ │stat │ ├──────────────────────────────────────────┼─────────────────────────────────┤ │1. Complexul Sportiv Naţional │ │ │ "Lia Manoliu" Bucureşti │ │ │2. Complexul Sportiv Naţional Snagov │ │ │3. Complexul Sportiv Naţional │ │ │ "Nicolae Navasart" Snagov │ │ │4. Complexul Sportiv Naţional Poiana │ │ │ Braşov │ │ │5. Complexul Sportiv Naţional Bascov │ │ │6. Complexul Sportiv Naţional Orşova │ │ │7. Complexul Sportiv Naţional Piatra Arsă │ │ │8. Complexul Sportiv Naţional │ │ │ "Sala Polivalentă" Bucureşti │ │ │9. Complexul Sportiv Naţional Izvoru │ │ │ Mureşului │ │ ├──────────────────────────────────────────┼─────────────────────────────────┤ │V. Centrul Naţional de Formare şi │Cu finanţare din venituri proprii│ │ Perfecţionare a Antrenorilor │şi subvenţii de la bugetul de │ │ │stat │ ├──────────────────────────────────────────┼─────────────────────────────────┤ │VI. Muzeul Sportului │Cu finanţare din venituri proprii│ │ │şi subvenţii de la bugetul de │ │ │stat │ ├──────────────────────────────────────────┼─────────────────────────────────┤ │VII. Institutul Naţional de Cercetare │Cu finanţare din venituri proprii│ │ pentru Sport │şi subvenţii de la bugetul de │ │ │stat │ └──────────────────────────────────────────┴─────────────────────────────────┘------------Anexa 2 a fost modificată de RECTIFICAREA nr. 11 din 9 ianuarie 2013, publicată în MONITORUL OFICIAL nr. 207 din 11 aprilie 2013.-------